Siste: Egypt hardt ut mot israelsk maktbruk
Egypt spilte en sentral rolle da det ble fremforhandlet våpenhvile mellom partene i 2012. Denne gangen er situasjonen vanskeligere fordi forholdet mellom Hamas i Gaza og de nye makthaverne i Egypt er langt kjøligere enn da det det muslimske brorskap styrte det viktige nabolandet i sør. Grenseovergangen ved Rafah slør i Gaza har de siste dagene vært åpnet for sårede palestinere fra Gaza. - Egypt følger utviklingen med det største bekymring og krever at den kollektive avstraffelsen mot det palestinske folk stanser. Vi frykter at man går inn i en situasjon med gjensidig voldsbruk som vil gjøre situasjonen enda verre og føre til enda flere tapte liv, skriver Egypts utenriksdepartement på sin hjemmeside. Departementet siterer sin talsperson og skriver at det er svært viktig at Israel nå åpner en direkte kanal mot palestinske myndigheter. - Egypt arbeider intenst med situasjonen og er i kontakt med våre regionale kontakter. Vårt mål er å spare palestinere for konsekvensene av den israelske operasjonen. Egypt holder Israel ansvarlig for sikkerheten til den palestinske befolkningen i forhold til Geneve-konvensjonen og internasjonal lov, skriver Egypt.Nye raketter skal være skutt ut mot millionbyen Tel Aviv. Den israleske avisen Haaretz varsler at flyalarmen uler over byen og innbyggerne søker tilflukt. Oberstløytnant Peter Lerner i det israelske forsvarsdepartentet IDF, melder på twitter at han har hørt eksplosjoner.Tidligere i dag ble to raketter avfyrt fra Sør-Libanon mot et område nord i Israel fredag morgen. En Hamas-rakett har truffet en bensinstasjon i israelske Ashod. VGs team er i Jerusalem, der det har vært en rolig morgen. Men både i Jerusalem og andre israelske byer får innbyggerne konflikten stadig nærmere inn på kroppen. Og de får kraftige påminnelser om tilspissingen:Flyalarmene og de voldsomme smellene av det israelske rakettforsvaret Iron Dome som fortsetter å avskjære de stadig flere rakettene fra Gaza som regner inn over byer stadig dypere inn i Israel. Samtidig hamrer det israelske forsvaret IDF løs mot ulike mål i Gaza. Med droner, helikoptre og fly har de det siste døgnet bombet over 500 ulike mål. Minst 90 mennesker har mistet livet i Gaza siden tirsdag, 22 av dem barn. Etter fredagsbønnen er det ventet nye demonstrasjoner, opptøyer og sammenstøt flere steder i landet. Kommentar: Fra stein til raketter* 12. juni: Tre israelske tenåringer blir bortført nær Hebron på Vestbredden. Israel hevder angivelige Hamas-medlemmer står bak. * 28. juni: Israel bomber flere mål på Gazastripen. Hamas svarer med å skyte raketter mot Israel. * 30 juni: De tre tenåringene blir funnet drept i nærheten av Hebron. Israels statsminister Benjamin Netanyahu lover hevn over Hamas. * 1. juli: Israel bomber over 30 mål på Gazastripen. Ifølge israelerne er luftangrepene svar på palestinske rakettangrep. * 2. juli: En palestinsk tenåring blir bortført og brent levende. Seks jødiske ekstremister blir senere pågrepet, mistenkt for drapet. * 7. juli: De sørlige delene av Israel blir utsatt for omfattende palestinske rakettangrep. * 8. juli: Den israelske hæren hevder at Hamas er i besittelse av langdistanseraketter etter at en rakett av typen M-302 traff kystbyen Hadera nesten 100 kilometer nord for Gazastripen. Israel kaller inn 40.000 reservesoldater. Samme natt bomber israelske luftstyrker over 160 mål på Gazastripen. * 9. juli: Dødstallene stiger til minst 37 drepte. Flere hundre er såret i konflikten. * 10. juli: Ifølge FNs generalsekretær er over 550 raketter skutt mot Israel. Minst 81 personer er drept og 500 såret. * 11.juli: Gaza er blitt bombet med 4,5 minutters mellomrom i natt. Seks nye er meldt drept. Det totale dødstallet er 90. Hamas fortsetter med å angripe Israel med raketter. De fleste skytes ned av det israelske rakettskjolget. Raketter er avfyrt fra Libanon mot mål i Israel. Kilde: ReutersI dag tidlig har det israelske forsvaret IDF, svart på to granattreff fra Hamas: En time etter at en rakett skutt ut fra Gaza traff bensinstasjonen i Ashod, ble utskytingsrampen tilintetgjort av et presist bombenedslag nord på Gaza-stripen. Det bekrefter IDF til avisen Haaretz klokken 08.34 norsk tid. Israel svarte tidligere i dag på angrepet fra libanesisk side. Det bekrefter Peter Lerner, talsmann for de israelske styrkene, på Twitter. - Det er bekreftet at en rakett fra Libanon landet ved Metula. Israelsk forsvarsstyrker svarte med artilleri, skriver Lerner. Et prosjektil som ble skutt mot Israel fra Sør-Libanon, traff et åpent område mellom byene Metula og Kiryat Shmona fredag morgen uten å forårsake skader, melder det israelske forsvaret.Det er blitt spekulert om dette betyr at Hizbollah nå er blitt en del av konflikten, Men israelske medier meldte rett før klokken 06.45 at rakettene ble skutt ut av en palestinsk gruppe i Libanon som støtter Hamas. Channel 10 referer israelske forsvarskilder som mener at dette ikke tyder på at konflikten er utvidet til nye grupper. Den libanesiske avisen The Daily Star skriver at minst to raketter ble avfyrt fra Sør-Libanon mot Israel, en rett etter midnatt og den andre ved morgengry. Det skal også ha blitt forsøkt å skyte ut en rakett fra et annet sted i Sør-Libanon. Dette er ikke bekreftet. Ifølge en talsperson for den israelske hæren er det foreløpig uklart om det dreier seg om en bombekastergranat eller en rakett. Avisen refererer også libanesiske forsvarskilder på at Israel svarte med å skyte minst femten raketter mot området Kfar Shouba i Libanon. FN-styrkene sør i Libanon søkte i morgentimene etter utskytingsrampene på libanesisk side. Daily Star skriver at eksperter fra det libanesiske forsvaret desarmerte to raketter som var klare til å bli skutt ut mot Israel.Det israelske forsvarsdepartementet IDF hevder at de har bombet 1100 mål i Gaza siden operasjonen startet. IDF hevder de har ødelagt 600 underjordiske rakettramper, 95 kommando og kontrollsentre, 61 angrepstuneller og 22 bygninger som tilhører Hamas. Israelske myndigheter melder ifølge Jerusalem Post at de torsdag utførte en rekke målrettet drap på sentrale Hamas-ledere. - Bygninger ble truffet hvert 4,5 minutt. Vi forventer den samme trenden fredag, sier en kilder til avisen som sies at det nå forberedes en bakkeoperasjon. Al Jazeera har publisert en liste over alle som er drept fram til klokken 13 torsdag. Femten av 84 ofre er barn.For en av de to israelske soldatene som ble skadet i et rakettangrep på byen Eshkol i går kveld, har skadesituasjonen utviklet seg fra moderat til alvorlig i løpet av natten. Den andre soldaten er lettere skadet. Dette melder Ynet og The Times of Israel.
Egyptiske myndigheter er svært kritiske til Israels voldsomme maktbruk på Gaza-stripen.